காஷ்மீர் விடுதலைக்காக முஜாஹிதீன்கள் போர்க்கொடி உயர்த்த வேண்டிய காலம் வந்துவிட்டது. 15 ஆண்டுகளாகப் போராடியும் இந்துஸ்தான் அரசு சுதந்திரம் வழங்கவில்லை. எனவே, படையெடுக்க வேண்டிய காலம் நெருங்கிவிட்டது, அவசியமும் ஆகிவிட்டது, காஷ்மீரை உடனடியாகக் கைப்பற்ற வேண்டும். அதற்கு நீங்கள் தயாரா என்று தலைவன் ஹபீஸ் சையது, இவர்களுக்கு வீரப்பிரசங்கம் செய்து தூண்டினான். எல்லோரும் "தயார்' என்று பதிலளித்தனர். இந்தியாவின் பிரதான நகரங்களைத் தாங்க வேண்டும்., இந்தியாவுக்குள் இருந்துகொண்டே தாக்க வேண்டும், அப்போதுதான் இந்தியா உள்ளுக்குள்ளேயே பலவீனப்படும் என்று அபு அல்காமா அவர்களுக்கு உபதேசித்தான். இந்தப் போரில் இறந்தால் சொர்க்கத்தை அடையலாம் என்று இவன் பயிற்சியாளர்களுக்கு வெறியூட்டினான். கசாப் மற்றும் அவனது தோழர்கள் உற்சாகமாகத் தாங்கள் தயார் என்று சம்மதம் தெரிவித்தனர்.